প্রাথমিক থেকে কলেজ পর্যায়ে শিক্ষকদের মধ্যে অসন্ত্মোষ সৃষ্টি হয়েছে। বৈষম্য দূরীকরণের দাবিতে প্রায় সব স্ত্মরের শিক্ষক ফুঁসে উঠছেন। এ কারণে গত কয়েক মাস ধরেই তারা কঠোর আন্দোলনে নেমেছেন। অনেকে আবার নতুনভাবে আন্দোলনের প্রস্ত্মুতি নিচ্ছেন। শিক্ষকদের অসন্ত্মোষের মূলে রয়েছে অতিমাত্রায় শিক্ষাপ্রতিষ্ঠান স্থাপন ও বহুমাত্রিক শিক্ষাব্যবস্থা গড়ে উঠা। এ কারণে শিক্ষকদের মধ্যে নানা ধরনের স্ত্মর ও বৈষম্য সৃষ্টি হয়েছে। যোগ্যতা ও দক্ষতা অনুযায়ী শিক্ষকদের মর্যাদা দেয়া হলেই অসন্ত্মোষ কমে যাবে বলে মনে করেন শিক্ষাবিদরা। সারাদেশে প্রাথমিক, মাধ্যমিক ও কলেজসহ প্রায় ২৬টি সংগঠনের ৯ লাখের মতো শিক্ষক-কর্মচারীর মধ্যে বিভিন্ন দাবি-দাওয়া নিয়ে এক ধরনের অসন্ত্মোষ আছে। তাদের দাবির যৌক্তিকতা নিয়ে পক্ষে-বিপক্ষে যুক্তি রয়েছে। বর্তমান সরকারের আগের মেয়াদে গৃহীত জাতীয় শিক্ষানীতিতে সব শিক্ষকের জন্য পৃথক বেতনকাঠামো করার কথা বলা হলেও তা এখনো বাস্ত্মবায়ন হয়নি। এ কারণে প্রতিনিয়ত নানা ধরনের জটিলতা তৈরি হচ্ছে। আর সেখান থেকে নানা বৈষম্য সৃষ্টি হচ্ছে। এর আওতায় শুধু বেসরকারি শিক্ষকই নয়, সরকারি স্কুল-কলেজের শিক্ষকরাও আছেন। জাতীয় শিক্ষানীতি প্রণয়ন কমিটির সদস্য ও জাতীয় শিক্ষা ব্যবস্থাপনা একাডেমির (নায়েম) সাবেক পরিচালক মো. একরামুল করিম বলেন, শিক্ষকদের আন্দোলনের ফলে শিক্ষাব্যবস্থা বড় ধরনের হুমকির মধ্যে পড়তে যাচ্ছে। অপ্রয়োজনীয় শিক্ষাপ্রতিষ্ঠান গড়ে তোলা আর বহুমাত্রিক শিক্ষাপ্রতিষ্ঠান পাওয়ায় এমন পরিস্থিতি সৃষ্টি হয়েছে। ফলে শিক্ষকরা যোগ্যতা ও ডিগ্রির ভিত্তিতে সুযোগ-সুবিধা পাচ্ছেন না। প্রতিষ্ঠাতারা প্রতিষ্ঠান থেকে নানাভাবে বাণিজ্য করে যাচ্ছেন। এ পরিস্থিতি থেকে বেরিয়ে আসতে এই শিক্ষাবিদ বলেন, অনেক শিক্ষাপ্রতিষ্ঠানে শিক্ষকদের অনুপাতে শিক্ষার্থী কম। সেসব প্রতিষ্ঠানের বিরম্নদ্ধে ব্যবস্থা নিতে হবে। সরকারি-বেসরকারি প্রতিষ্ঠানের মধ্যে বৈষম্য কমিয়ে আনতে হবে। দেশে একমাত্রিক শিক্ষাব্যবস্থা চালু করতে হবে। তবেই দেশে মানসম্মত শিক্ষা দেয়া সম্ভব হবে। সরকারি প্রাথমিক বিদ্যালয় সরকারি প্রাথমিক বিদ্যালয় শিক্ষকদের সঙ্গে কথা বলে জানা গেছে, একই প্রতিষ্ঠানের সহকারী শিক্ষক ও প্রধান শিক্ষকদের মধ্যে বেতন, সুযোগ-সুবিধা ও মর্যাদার দিক থেকে বড় ধরনের বৈষম্য সৃষ্টি হয়েছে। সহকারী শিক্ষকদের আগের পদ প্রধান শিক্ষক হলেও তিন ধাপে পার্থক্য তৈরি হয়েছে। প্রধান শিক্ষকদের দশম বেতন গ্রেড বাস্ত্মবায়ন হলে আরও এক ধাপ বেড়ে যাবে। এ কারণে প্রাথমিক স্কুলের সহকারী শিক্ষকরা এক জোট হয়ে রাজধানীর শহীদ মিনারে বড় ধরনের আন্দোলন গড়ে তোলেন। নতুন বছরের শুরম্নতে বিভিন্ন স্ত্মরের শিক্ষকরা আন্দোলনে নামায় শিক্ষা কার্যক্রম বাধাগ্রস্ত্ম হচ্ছে। এই আন্দোলন নিয়ে সরকারের মধ্যেও অস্বস্ত্মি তৈরি হয়। অবশেষে প্রাথমিক ও গণশিক্ষামন্ত্রীর আশ্বাসে শিক্ষকরা আন্দোলন ছেড়ে বাড়ি ফিরে গেলেও তাদের মধ্যে বড় ধরনের ক্ষোভ বিরাজ করছে বলে জানা গেছে। এমপিওভুক্তির দাবি প্রাথমিক শিক্ষকরা আন্দোলন ছেড়ে ক্লাসে ফিরলেও দেশের নন-এমপিও স্কুল-কলেজ ও মাদ্রাসা শিক্ষক-কর্মচারীরা রাজধানীর জাতীয় প্রেসক্লাবের সামনে এমপিওভুক্তির দাবিতে অবস্থান ধর্মঘট পালন করেন। এরপর তারা আমরণ অনশনের ডাক দেন। টানা ছয় দিন আমরণ অনশন পালনের পর প্রধানমন্ত্রীর আশ্বাসে এসব শিক্ষক বাড়ি ফিরে যান। শিক্ষক নেতাদের সঙ্গে কথা বলে জানা গেছে, অতিসত্বর শিক্ষকদের এমপিওভুক্তি করা না হলে তারা আবারও আন্দোলনে নামবেন। সারাদেশে নন-এমপিও শিক্ষাপ্রতিষ্ঠান রয়েছে ৫ হাজার ২৪২টি। এগুলোতে শিক্ষক-কর্মচারীর সংখ্যা ৭৫ হাজার থেকে ৮০ হাজার। জানা গেছে, সর্বশেষ ২০১০ সালে ১ হাজার ৬২৪টি শিক্ষাপ্রতিষ্ঠান এমপিওভুক্ত করা হয়। এরপর থেকে এমপিওভুক্তি বন্ধ রয়েছে। সরকারি দলের সাংসদদের অনেকেই শিক্ষাপ্রতিষ্ঠান এমপিওভুক্তি চান। কিন্তু অপরিকল্পিত শিক্ষাপ্রতিষ্ঠান গড়ে উঠায় এবং বছরের পর বছর রাজনৈতিক কারণে শিক্ষাপ্রতিষ্ঠান এমপিওভুক্ত করায় শিক্ষা বাজেটের ওপর চাপ পড়ছে। ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের সাবেক পরিচালক অধ্যাপক ছিদ্দিকুর রহমান বলেন, এমপিওভুক্তি হতে হবে প্রয়োজনের ভিত্তিতে, রাজনৈতিক বিবেচনায় নয়। যদি সরকার চাপে পড়ে এমপিওভুক্ত করে তবে যোগ্য ব্যক্তিরা এমপিওভুক্তি থেকে বঞ্চিত হবেন। সেসব শিক্ষাপ্রতিষ্ঠান থেকে ভালোমানের শিক্ষা পাওয়ার আশা করা যাবে না।